

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-43

Ivanić-Grad, 12. rujna 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnost****i Javnoj vatrogasnoj postrojbi Grada Ivanić-Grada za dugoročno zaduživanje kod Hrvatske banke za obnovu i razvitak**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju** **suglasnosti Javnoj vatrogasnoj postrojbi Grada Ivanić-Grada**

**za dugoročno zaduživanje kod Hrvatske banke za obnovu i razvitak**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Tamara Mandić, pročelnica Upravnog odjela za financije i proračun.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 127. stavka 1. i 5. Zakona o proračunu (Narodne novine, broj 144/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeću

**O D L U K U**

**o davanju suglasnosti Javnoj vatrogasnoj postrojbi Grada Ivanić-Grada**

**za dugoročno zaduživanje kod Hrvatske banke za obnovu i razvitak**

Članak 1.

Odobrava se dugoročno zaduživanje Javne vatrogasne postrojbe Grada Ivanić-Grada putem kredita Hrvatske banke za obnovu i razvitak u iznosu od 900.000,00 kuna (119.450,53 eura, prema fiksnom tečaju konverzije 1 euro = 7,53450 kuna) za nabavu vatrogasnog kombiniranog vozila.

Članak 2.

Kredit iz članka 1. ove Odluke odobrava se uz sljedeće uvjete:

* dugoročni kunski kredit
* kamatna stopa iznosi 1,2 % godišnje, fiksna
* naknada za obradu kredita iznosi 0,2 % jednokratno, prije prvog korištenja
* bez naknade za rezervaciju sredstava
* rok otplate je 10 godina bez počeka, u 120 jednakih uzastopnih mjesečnih rata
* instrumenti osiguranja: mjenica i zadužnica Korisnika kredita.

Članak 3.

Ovlašćuje se zapovjednik Javne vatrogasne postrojbe Grada Ivanić-Grada za sklapanje Ugovora o kreditu.

Ovlašćuje se Javna vatrogasna postrojba Grada Ivanić-Grada za izdavanje mjenice i zadužnice kao jamstvo osiguranja povrata kredita.

Članak 4.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti Javnoj vatrogasnoj postrojbi Grada Ivanić-Grada za dugoročno zaduživanje kod Hrvatske banke za obnovu i razvitak |
| **PRAVNI TEMELJ:** | Na temelju članka 127. stavka 1. i 5. Zakona o proračunu (Narodne novine, broj 144/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Vatrogasno vijeće Javne vatrogasne postrojbe Grada Ivanić-Grada je na svojoj 6. sjednici, održanoj 1. rujna 2022. godine, donijelo Odluku o kreditnom zaduženju vatrogasne postrojbe kod Hrvatske banke za obnovu i razvitak za nabavu dugotrajne imovine i to za nabavu vatrogasnog kombiniranog vozila.

Radi se o dugoročnom kunskom kreditu iz sredstava HBOR-a sukladno programu kreditiranja „Investicije javnog sektora“ putem izravnog kreditiranja.

Iznos kreditnog zaduženja je 900.000,00 kuna (119.450,53 eura, prema fiksnom tečaju konverzije 1 euro = 7,53450 kuna) na rok od 10 godina bez počeka, s dospijećem prve rate 28. veljače 2023. godine. Kamatna stopa je fiksna i iznosi 1,2 % godišnje, u skladu s programom kreditiranja.

Sukladno odredbi članka 127. stavka 1. i 5. Zakona o proračunu (Narodne novine, broj 144/21), Gradsko vijeće Grada Ivanić-Grada daje suglasnost na dugoročno zaduživanje Javne vatrogasne postrojbe Grada Ivanić-Grada kao proračunskog korisnika Grada Ivanić-Grada.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.